**SIÓAGÁRD KÖZSÉG ÖNKORMÁNYZAT KÉPVISELŐ-TESTÜLETE**

**..../2014. ( XI.15.) önkormányzati rendelete**

**a**

**SIÓAGÁRD KÖZSÉG ÖNKORMÁNYZAT**

**SZERVEZETI ÉS MŰKÖDÉSI SZABÁLYZATÁRÓL szóló 1/2014. (I.20.) önkormányzati rendelet MÓDOSÍTÁSÁRÓL**

Sióagárd Község Önkormányzat Magyarország Alaptörvényének 32. cikk (1) bek. c.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében foglalt felhatalmazás alapján Szervezeti és Működési Szabályzatát az alábbiak szerint módosítja:

**1. §**

A R. 10. §. (3) c.) pontja az alábbiak szerint változik:

c.) A képviselő-testület rendes ülését adott hónapban hétfői napokon 17 órai kezdettel tartja az önkormányzat székhelyén, vagy a meghívóban megjelölt helyszínen. Ettől indokolt esetben a polgármester eltérhet, illetve a képviselő-testület a munkatervében rendelkezhet.

**2. §**

A R. 11. § (3) bekezdése az alábbiak szerint változik:

(3) A rendes ülésre szóló meghívót az ülés anyagával együtt a képviselőknek és a tanácskozási joggal meghívottaknak olyan időpontban kell megküldeni, hogy azt a testületi ülés napját megelőzően lehetőség szerint legalább 4 nappal megkapják. A képviselők nyilatkozhatnak, hogy a testületi ülés anyagát elektronikusan kérik kézbesíteni. Az ezt a formát írásban megjelölő képviselő csak technikai problémák esetén, vagy egyedi esetben kifejezett, külön kérésre kapja papír alapon a meghívót és a testület anyagot. Az ülés anyagának terjesztésének módja alapesetben: meghívó: papíralapon, előterjesztések: Sióagárd Község honlapján.

**3.§**

A R. 12. § (1) bekezdése az alábbiak szerint változik:

(1) A képviselő-testület üléseinek időpontjáról a nyilvánosságot a meghívónak a rendes ülés előtt 4 nappal, rendkívüli ülés előtt lehetőség szerint az ülés előtt a közös önkormányzati hivatal helyi hirdetőtábláján való kifüggesztésével, valamint a község honlapján történő közzétételével kell értesíteni.

**4. §**

A R. 13. § -a kiegészítésre kerül az alábbiakkal:

A tárgysorozat sorrendje a polgármester javaslatára változtatható.

**5. §**

A R. 21. § (2) bekezdése az alábbiak szerint változik:

(2) A rendes ülésen az első napirendi pont tárgyalását megelőzően a képviselő-testület a lejárt határidejű testületi határozatok végrehajtásáról kap írásban vagy szóban tájékoztatást. A témakörökhöz kapcsolódóan a képviselők részére a 23. § rendelkezései szerint biztosítja a hozzászólás lehetőségét.

**6. §**

A R. 27. § (4) bekezdése az alábbiak szerint változik:

(4) A szavazatok összeszámlálásáról a szavazatszámláló bizottság vagy a polgármester gondoskodik. Ha az eredmény megállapításával kapcsolatban kétség merül fel, a szavazást meg kell ismételtetni.

**7. §**

A R. 31. § (4) bekezdése az alábbiak szerint változik:

 (4) A képviselő-testület ülésének jegyzőkönyvét 2 példányban kell elkészíteni, melyből:

* + egy eredeti példányt évente be kell köttetni, és a közös önkormányzati hivatalban kell megőrizni,
	+ az eredeti példányt – az aktuális iránymutatatás szerinti módon -az ülést követő 15 napon belül a jegyző köteles megküldeni a Tolna Megyei Kormányhivatal vezetőjének,
	+ egy másolati példányt iktatásban meg kell őrizni.

**ZÁRÓ RENDELKEZÉSEK**

**8. §**

(1) A jelen rendelet a kihirdetése napján 8 órakor lép hatályba. Kihirdetéséről helyben szokásos módon a jegyző gondoskodik.

Gerő Attila Garai László

 polgármester jegyző

**Kihirdetési záradék:**

A rendelet 2014. november........-án 08:00 órakor kihirdetésre került.

**Sióagárd, 2014.november**

 Balogh Györgyi

 aljegyző

*3. számú melléklet*

**Szociális és Civilkapcsolati Bizottság**

A szociális igazgatásról és a szociális ellátásokról szóló – többször módosított – 1993. évi III. törvény és a gyermekek védelméről és a gyámügyi igazgatásról szóló – többször módosított – 1997. évi XXXI. törvény alapján:

1. Dönt a temetési segélyre benyújtott kérelmekről.
2. Dönt a temetési kölcsönre benyújtott kérelmekről.
3. Dönt az öregségi nyugdíj mindenkori legkisebb összegének kétszeresét meg nem haladó összeg mértékéig benyújtott kérelmekről.
4. Dönt a szociális étkezésre benyújtott kérelmekről.
5. Dönt a Bursa Hungarica felsőoktatási ösztöndíj pályázatra benyújtott pályázatokról.
6. Dönt a HPV oltásra benyújtott kérelmekről.
7. Dönt a rendkívüli élethelyzetbe került, elemi károsultak részére segély odaítéléséről.
8. Dönt a köztemetés elrendeléséről.
9. Indokolt esetben méltányosságból elrendelheti a jogszabályban meghatározott mértéknél magasabb összegű átmeneti segély folyósítását.
10. ellátja a beszerzési, közbeszerzési, bírálási feladatokat.
11. Dönt a civilek támogatásával kapcsolatban.
12. Véleményi a civilek támogatásáról szóló helyi rendeletet.
13. Véleményezi a helyi szociális rendeletet.
14. Előkészíti a civil együttműködési megállapodásokat.
15. Előmozdítja a település külkapcsolatainak hatékony működését.

**Pénzügyi, Ügyrendi Bizottság**

|  |  |  |  |
| --- | --- | --- | --- |
| 1. 1.
 | 1. Pénzügyi ellenőrzést végezhet az Önkormányzat saját intézményeinél és erről a képviselő-testületnek beszámol.
2. - véleményezi az éves költségvetési javaslatot és a végrehajtásáról szóló féléves, éves beszámoló terveit;
3. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, -csökkenés) alakulását, értékeli az azt előidéző okokat

|  |  |
| --- | --- |
|  |  |

 |
|  |  |  |
|  |  |  |
|  |  - | 1. vizsgálja a hitelfelvétel indokait és gazdasági megalapozottságát.
 |
|  |  | 1. ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését (a vizsgálati megállapításait a képviselő-testülettel haladéktalanul közli.)
2. Javaslatot tesz a képviselő-testületnek a polgármester illetményének megállapítására, emelésére, valamint a jutalmazásra
3. Ellenőrzi a testületi döntések végrehajtását, a lejárt határidejű határozatokról minden soros ülésre írásos előterjesztést készít.
4. A tervezett és elvégzett ellenőrzésekről tájékoztatást kérhet
5. Ellátja a polgármester, az alpolgármester és a képviselők tekintetében a vagyonnyilatkozatok vizsgálatát.
6. Gyakorolja a polgármester, az alpolgármester és a képviselők tekintetében a vagyonnyilatkozatok ellenőrzésével, nyilvántartásával kapcsolatos feladatokat.
7. Szükség szerint tájékoztatja a képviselő-testületet a vagyonnyilatkozatokkal kapcsolatos eljárás eredményéről a soron következő ülésen.
8. Előterjesztést készít a képviselő-testület részére a polgármester, illetve az alpolgármester tisztségének megszüntetése érdekében sorozatos törvénysértő tevékenységük, mulasztásuk miatt, továbbá vagyonnyilatkozat-tételi kötelezettségük szándékos elmulasztása vagy a valóságnak nem megfelelő teljesítése esetén.
9. Kivizsgálja a képviselői összeférhetetlenség megállapítására irányuló kezdeményezést, illetve hivatalból is vizsgálja az összeférhetetlenséget.
 |
|  |  |
|  |  |